Antiopé (Amazonka)

Antiopé alebo Antiopa alebo Antiope (starogr. Ἀντιόπη – Antiopé, ) je v gréckej mytológii vodkyňa Amazoniek, prvá manželka aténskeho kráľa Thésea. 

Jedným z Heraklových hrdinských činov, ktoré plnil na príkaz mykénskeho kráľa Eurysthea bola výprava do krajiny Amazoniek, odkiaľ priniesol Eurystheovej dcére Adméte pás ich kráľovnej Hippolyty.

Do krajiny Amazoniek sa Herakles vybral s neveľkým oddielom, medzi ktorými bol aj jeho priateľ aténsky kráľ Théseus. Cestou  sa zastavili v Mýsii, kde vládol kráľ Lykos. Kráľ ich veľkolepo pohostil a zatiaľčo hodovali, vtrhli do krajiny divokí Bebrykovia a začali ju drancovať. Herakles a jeho druhovia nečakali, Bebrykov zahnali, ich kráľa zabili a celú ich krajinu darovali Lykovi, ktorý ju potom z vďaky nazval Herakleiou.  

Týmto víťazstvom si Herakles získal takú slávu, že mu kráľovná Hippolyta vyšla v ústrety, aby mu pás dala. Bohyňa Héra však následne rozšírila lož, že ju chce Herakles zajať a tak došlo k ozbrojenému stretu, v ktorom Amazonky utrpeli porážku. Medzi zajatými Amazonkami boli aj dve vodkyne Melanippa a Antiopa. Melanippu vykúpila kráľovná Hippolyta svojim pásom a Antiopu daroval Herakles svojmu priateľovi ThéseoviDiodoros, Bibliotheca historia, 4,28,1. a ten si ju odviedol do Atén, kde sa s ňou oženil. Manželom sa narodil syn HippolytosDiodoros, Bibliotheca historia, 4,28,3. a keď potom Amazonky vtiahli do Atén, aby svoju družku oslobodiliPausanias, Periégésis tés Hellados, 2,18,4., Antiopa sa postavila na stranu svojho muža a v boji zahynula.Diodoros, Bibliotheca historia, 4,28,4.  

 Referencie a bibliografia 

Kategória:Postavy gréckej mytológie